description: Отговори на най-важните въпроси какво ще се случи с управлението на държавата.

title: След оставката на Бойко Борисов - какво следва

maintext:
Фотограф: Велко Ангелов
кандидата на ГЕРБ Цецка Цачева.
Официалните резултати от изборите още не са обявени, но според данните на социологическите агенции от екзит пола подкрепеният от БСП ген. Румен Радев е петият президент на България. Той печели с преднина над 10% пред Бойко Борисов спази обещанието си , което сам пое и повтори многократно в кампанията, че ако загубят изборите ще подаде оставка и го обяви час след края на изборния ден.Заявката на Борисов е да подаде оставка в първия работен ден на парламента. Официално тя трябва да бъде депозирана в деловодството на Народното събрание, така това може да се случи още в понеделник - 14 ноември.През 2013г. той обяви оттеглянето си от властта от трибуната на парламента и ако и сега реши да се обърне към депутатите, това може да стане в сряда - 16 ноември. След това парламентът ще реши кога да гласува оставката.Да. Мнозинството в парламента може да гласува "против" оставката - така хем обещанието ще е изпълнено, хем вторият кабинет на Борисов да остане на власт.Самият Борисов обаче изключва такъв вариант. В последното телевизионно интервю преди балотажа на въпрос за този вариант, той отговори - "сигурно се шегувате". "Подавам оставка, отивам в парламента и не ме освобождават моите депутати. Как си го представяте", попита премиерът.На теория за оставането на Борисов на власт могат да гласуват депутати от другите парламентарни групи, но това изглежда невероятно. Предсрочни избори официално искат ДПС и депутати от Реформаторския блок. След първия тур БСП отложи тази тема след балотажа.Премиерът Борисов може да поиска вот на доверие от парламента. Или пък опозицията да поиска вот на недоверие. И при двата варианта правителството може да падне от власт, ако това е волята на мнозинството.След като парламентът гласува оставката на правителството, на ход е президентът Росен Плевнелиев.Очаква се, че както и при предишните политически кризи, той първо ще направи консултации с парламентарно представените партии. И след това връчва първия проучвателен мандат на кандидата за министър-председател на ГЕРБ - политическата сила с най-голяма подкрепа на парламентарните избори през 2014 г.Няма указан задължителен срок, в който след приетата оставка, държавният глава да връчи първия мандат.В деня на балотажа Борисов отхвърли категорично възможността да се опита да направи ново правителство в рамките на този парламент. "По никакъв начин няма да участваме във властта, ако загубим днес", каза той след като гласува.При обявяването на оставката вечерта той също беше категоричен, че вече има ново мнозинство и няма начин да управлява в тази ситуация , като дори заяви, че "и бюджетът не може да се приеме".Ако първият кандидат за премиер не предложи структура и състав на правителство в срок от седем дни, президентът трябва да връчи мандата на втората политическа сила - БСП. Нейният кандидат за премиер също има седем дни да предложи кабинет или да върне мандата.Досега левицата не е коментирала дали би опитала да състави правителство при нейните 38 народни представители. Не е изключено обаче да се търси коалиция с ДПС (30 депутати), патриоти някоя от по-малките групи или независими депутати. Такава коалиция обаче би била твърде крехка и правителството също ще е нестабилно.Държавният глава има и трети ход - при два неуспешни проучвателни мандата, той трябва да връчи трети на избрана от него парламентрано представена партия. Това може да е ДПС и Реформаторския блок. Седемдневният срок важи и за нея.Ако и този мандат не бъде реализиран - ходовете за ново правителство в това Народно събрание са изчерпани.Така въртележката може да продължи най-малко 21 дни, тъй като няма срок, в който президентът да връчва следващ мандат, след като предходният не е изпълнен. Въртележката обаче може да отнеме и по-малко време, ако кандидат-премиерите не бавят връщането на мандата.Може, само ако някоя от партиите - ГЕРБ, БСП или трета, състави правителство.Ако обаче и последният кандидат-премиер върне мандата неизпълнен, Плевнелиев трябва да състави служебно правителство. Няма определен срок, в който това да се случи. Той вече няколко пъти коментира, че не му се иска да съставя трети служебен кабинет, но по всяка вероятност ще му се наложи.Тъй като президентът е в последните три месеца от мандата си, няма право да издава указ за разпускане на 43-ото Народно събрание и за насрочване на нови парламентарни избори.Дори и да не се състави ново правителство, парламентът продължава да работи.В дневния ред е проектобюджетът за следващата година, който трябва да бъде приет преди Коледните и Новогодишните празници.Заявките на ГЕРБ са да се бърза и с промени на изборните правила, както пожелаха мнозинството от избирателите, участвали в инициирания от "Шоуто на Слави" референдум. Така или иначе решение по него трябва да се вземе до три месеца след провеждането му. Ако промените станат факт, на следващите парламентарни избори би трябвало депутатите да се избират мажоритарно.Докато трае въртележката с мандатите, управлява правителството в оставка.Ако се стигне до съставяне на служебен кабинет, Плевнелиев има два варианта - да направи такъв или да не бърза, а да остави тази задача на новия президент. Радев встъпва в длъжност след изтичането на мандата на настоящия на 22 януари 2017г.Според юристи, ако има служебен кабинет, назначев от Плевнелиев, новият президент Румен Радев може да го запази, да смени част от него или да го подмени целия.Той трябва да издаде и указ, с който да разпусне 43-ия парламент и да насрочи нови избори - те са два месеца след разпускане на депутатите. Със сигурност може да се каже, че те ще бъдат след 23 март 2017г.


title: Учени от БАН отново протестираха за повече пари за наука

maintext:
БАН свика публично заседание на открито, на което да бъдат обсъдени проблемите и бъдещото развитие на академията.
Фотограф: Юлия Лазарова
Фотограф: Юлия Лазарова
Фотограф: Юлия Лазарова
Стотици учени от Българската академия на науките (БАН) излязоха на протест на площад "Княз Александър Първи" днес. Основното искане е за повече пари за наука. В проектобюджета за 2017 г., който парламентът ще гледа на първо четене утре, за БАН се отпускат 5 млн. лева повече. Според учените обаче държавата реално не дава пари за наука, а само за заплати и издръжка."Тези пари дори не покриват 100% от необходимото за заплати, а 85%. За да бъдат покрити заплатите на учените, са необходими 98 милиона. За да има нормално съществуване на една съвременна европейска научна организация, са необходими 175 млн. лева", каза председателят на Общото събрание на БАН проф. Евелина Славчева пред БНР."Опитали сме всички стандартни начини. Преди 4 години, когато бюджетът на БАН беше сведен до нищожните 59 млн. лева, ръководството на БАН, общото събрание и учените полагахме неимоверни усилия да бъдат чути аргументите ни защо искаме повече пари. Трудно се получава по стандартните начини. Днес това събрание има по-скоро за цел да поучи подкрепата на обществото, да се чуе публично какви са нашите проблеми", допълни Славчева.Протестът бе наречен "публично общо събрание на БАН", като на него бяха поканени всички отговорни за изпълнението на закона за насърчаване на научните изследвания, всички депутати, премиерът Бойко Борисов и вицепремиерите - членове на настоятелството на БАН. Те обаче не дойдоха.

fasttext_language: bg


title: Милош Раонич е под въпрос за заключителния турнир на АТП

maintext:
Канадецът може и да не успее да се възстанови навреме
Милош Раонич е под въпрос за финалния турнир на АТП в Лондон, който ще започне в края на следващата седмица.Причината за това е контузия в крака, която не позволи на канадския тенисист да излезе за полуфиналния си мач на турнира в Париж.По този начин Анди Мъри се класира за финала и си гарантира първото място в световната ранглиста.Според предварителните прогнози Раонич ще се нуждае от 5 до 10 дни, за да се възстанови, а надпреварата в английската столица, в която ще участват осемте най-добри играчи в света, стартира след 8 дни.Ако той не успее да вземе участие в турнира, неговото място ще бъде заето от Томаш Бердих.


description: "София е наша" е хелиев балон: освен инсинуация, че Русия е овладяла българската президентска институция, той не съдържа нищо... Но докато публиката гони този хелиев балон, реалните механизми на руското проникване в българската икономика (а оттам и политика) се изплъзват от фокуса на публичния дебат.

title: Пропагандата не е политика - дори путиновата

maintext:
Путин пристига в София, 2008 г.
Фотограф: Велко Ангелов
Не че ще защитаваме путиновата политика от путиновата пропаганда. Просто ще ги разграничим. Защото напоследък смислени медии у нас започват да тиражират руската пропаганда като руска политика. Ето два примера.е представен като човек, който пряко влияе върху политиката на Путин. Поради което наши медии сериозно се отнасят към неговите думи, включително във Фейсбук-страницата му след избирането на новия ни президент: "София е наша" (разбирай "тяхна"). Там той пише и "Вашингтон е наш" (разбирай – на Путин-Дугин).Но точно както не са техни, така и Дугин не е путинов. Според хора, на които работата им е да знаят кой кой е и кой не е в Кремъл, и публикуват в сериозни медии, Дугин вероятно дори не се е срещал с Путин, защото колкото и да се хвали с други високи връзки, никога не се е похвалил с това; Дугин не е част от путиновия кръжец, който реално прави политиката.– примерно Рогозин, Глазев, Нарочницкая. (Вижте, например, foreignaffairs.com Аналогичен е случаят с, който тия дни даде да се разбере, че Корнелия Нинова била обсъждала с него кампанията "Радев за президент" едва ли не преди самият генерал да научи какво му се готви. Това Решетников "разкри" пред една руска медия, която там е позиционирана горе-долу като канал "Атака" у нас и е далеч от правенето на политика в Кремъл. Решетников е представян като шеф на аналитичен център, който работи за Путин. Защо ли тогава няма достъп до официозния путинов ефир? Защото е бивш – макар и доскорошен - директор на аналитичен център. Но това никоя от медиите, съобщила за интервюто му у нас, не каза. Защо? Вероятно не знаят.А е достатъчно да отварят официалния сайт на Кремъл . Да бъдем снизходителни и да допуснем, че като директор Решетников е можел да има реално влияние върху путиновата политика. Но действително да е имал? Надали. Защото често странни тези изпълват публичните му изяви. Примерно:Журналист: Смята се, че през Втората световна война СССР и САЩ са били съюзници... /Да отблежим това "смята се". За журналиста наука история очевидно няма, има само мнения, митове и манипулации./Решетников: Втората световна война бе организирана от силите, които сега се опитват да управляват света... И Германия, и СССР към войната ги бутаха САЩ. Помагаха и на двете страни да се засилват, за да стане катастрофален сблъсъкът на двете държави. Затова в 30-те години САЩ активно участваха в индустриализацията на СССР. Сталинградският тракторен завод беше построен изцяло зад океана, разглобен и на 102 кораба прекаран в СССР. "Днепрогес" го строи Cooper Engineering Company. Горковският автозавод (ГАЗ) - компанията Austin. АЗЛК е построен по проект на Форд. За 10 години американците построиха в СССР 150 завода, фабрики и цехове. (Вижте " Аргументи и факти ")Решетников е учил история в Харков и София – няма да коментираме. Но нали е трудно да си представим Путин да говори, дори да мисли така при среща с американския президент, пък бил той и Тръмп? Така международна политика не се прави.Но да се убедим в аналогичността на Дугин. За щастие, дори в своя "професорски" труд за многополюсния световен ред той пише с думи прости: Многополюсният свят не разглежда сериозно суверенитета на съществуващите национални държави, когато той се декларира на чисто юридическо равнище и не е потвърден от наличието на достатъчен силов, стратегически, икономически и политически потенциал.Да не ставаме високопарни – просто е несериозно да ни се казва – на нас, българите, а и на повечето източноевропейци – че нашият суверенитет не можел да бъде "разглеждан сериозно" от Русия, защото бил всичко на всичко "деклариран" на "чисто" юридическо равнище. Е, на същия професор Дугин от 2014 г. му е отнета професорската титла в Московския държавен университет (МГУ), защото във "Фейсбук" агитирал украинците да бъдат избити. Това се е оказало прекалено крайно дори за МГУ, който уволни историка професор Андрей Зубов заради това, че заклейми агресията в Крим. Но това, че тия двамата като кремълски политици са нула, не значи че са нула въобще. Защото"Агитпроп" – (соцтермин за агитация и пропаганда) – означава, най-общо, пресяване на реални факти, като подбраните се тълкуват по фантастичен начин, за да подкрепят спуснатата отгоре теза. Хора на такава работа не са политици – а политически слугинаж. Да не бъркаме слугата с господаря!От друга страна – пропагандата, която не заслужава вяра, заслужава малко анализ. Защото съвсем не е нещо толкова просто като скандирането на лозунги по време на манифестация или заглавие "Съветската рубла – най-силната валута в света" в партийния официоз. Трудещи се и учащи се маршируват вяло в манифестацията и окарикатуряват лозунгите с вулгарни парафрази. Читателите на вестника продължават да купуват американски долари и западногермански марки на черния пазар. Докато функцията на пропагандата е просто да протръбява бодряшки неистини, тя е твърде примитивна, поради което е неефективна.Но от ключово значение се оказва функцията йА това насажда хронично недоверие във всяка форма на информация. В резултат ставаме не само безсилни да се ориентираме в заобикалящата реалност, но губи опора и волята ни за гражданско действие. Именно с дезинформационната си стратегия успешната пропаганда овладява прожектора на публичното внимание и докато осветява едни удобни не-факти, затъмнява други, неудобни факти."София е наша" е хелиев балон: освен празната инсинуация, че Русия е овладяла българската президентска институция, той не съдържа нищо – нито как, нито кой, нито с какви средства, нито при какви гаранции...Но докато публиката гони този хелиев балон, реалните механизми на руското проникване в българската икономика (а оттам и политика) се изплъзват от фокуса на публичния дебат. Встрани от фойерверките на креатури като Дугин и Решетников реалната политика тъне в мрак.


title: Президентът призова за масово участие в изборите и референдума

maintext:
Президентът Росен Плевнелиев гласува за президентски избори 2016 и референдума
Фотограф: Юлия Лазарова
"Когато имат позиция, хората трябва да се отнесат към този референдум като инструмент на пряката демокрация, на гласа на народа, който да подобри своята демокрация. Не слушайки един или друг популист, а отсъждайки по съвест – защо, как и на къде ние искаме да тръгне нашата демокрация", каза президентът.
Президентът Росен Плевнелиев призова за масово участие в изборите за държавен глава и в референдума за промени в изборната система и намаляване на държавните субсидии за партиите.В същото време той изрази гордост, че след неговата намеса и произнасянето на Конституционния съд има гаранции за съответствието на въпросите с основния закон. Плевнелиев припомни, че по време на мандата му се провежда трето национално допитване и подчерта, че това е част от позицията му за ползите от това да се иска мнението на народа.Плевнелиев, който не участва в изборната надпревара, демонстрира видимо добро настроение и пожела на наследника си да надгражда свършеното от него и да е още по-успешен държавен глава в обстановката на кризи в целия свят.


title: Плевнелиев започва консултациите в четвъртък с ГЕРБ

maintext:
Фотограф: Георги Кожухаров
Както вече бе оповестено от парламентарната група на ГЕРБ, консултациите с нея на държавния глава са насрочени за четвъртък.От пресслужбата на държавния глава обявиха, че след гласуваната днес оставка на правителството държавният глава започва консултациите с парламентарните групи в 9.30 ч. с най-голямата от тях.След приключване на кръга от консултации с парламентарно представените партии в 43-о Народно събрание, президентът Росен Плевнелиев ще пристъпи към следващата конституционна процедура, а именно връчване на проучвателни мандати.Първият мандат се връчва на най-голямата по численост парламентарна група, вторият – на втората по численост, а третият по избор на държавния глава, припомнят от пресслужбата.


description: Румъния и България също може да бъдат поканени на следващата среща на страните от балканския маршрут.

title: Страните от Балканския път на мигрантите се готвят за край на сделката с Турция

maintext:
Фотограф: Bernadett Szabo
Турция от месеци
за мигрантите, сключено през март, ако гражданите ѝ не получат право за безвизово пътуване в Шенгенското пространство. "Очевидно е, че се появяват много значими пукнатини в сделката и просто трябва да се подготвим за това, което ще се случи, ако тя се провали", каза Доскозил.
Австрия съобщи в понеделник, че ще обсъди със страните от т.нар. Балкански път на мигрантите какво биха могли да предприемат заедно, ако рухне споразумението между Турция и ЕС за задържане на турска територия на стотици хиляди хора от Близкия и Средния изток и Северна Африка, опитващи се да стигнат до Европа.Това съобщи австрийският министър на отбраната Ханс Петер Доскозил след среща с колегите си от региона "Единодушното мнение на всички присъстващи е, че всички средства, всички налични сили трябва да се комбинират, да се подготвим за какво ще се случи в деня, след като сделката между Турция и Европейския съюз се провали", каза той. Румъния и България също може да бъдат поканени на идната среща. Гърция обаче няма да получи покана, след като през февруари Атина и Виена оттеглиха посланиците си.


description: Третата политическа сила, на която президентът ще връчи мандат, ще получи най-вероятно подкрепата на ГЕРБ и ще състави ново правителство в този парламент.

title: Да се готвим за още от същото

maintext:
Бойко Борисов, Валери Симеонов, Красимир Каракачанов, Найден Зеленогорски - снимката е архивна от кулоарите на парламента
Фотограф: Цветелина Белутова
"Ако Патриотичният фронт" и Реформаторският блок могат да направят правителство, дължа им подкрепа."
Премиерът в оставка Бойко Борисов, след заседанието на КСНС при президента Премиерът в оставка Бойко Борисов, след заседанието на КСНС при президента
Президентът Росен Плевнелиев след заседанието на КСНСИнтригата свърши. Уравнението на властта остава само с едно неизвестно. Новината от днес е в думите на премиера в оставка Бойко Борисов, че е възможно да подкрепи съставянето на правителство от политическата сила, на която бъде връчен третият мандат.А мотивите към новината са в думите на президента: "държавата се намира в нелесна ситуация". Следователно - изисква се от нас отговорност - и тъй нататък... Както си му е редът.Че се върви към правителство в рамките на този парламент трябваше да се сетим още когато Валери Симеонов и Красимир Каракачанов заявиха веднага след оставката на Борисов, че Патриотичният фронт е готов да приеме мандата за съставяне на правителство. Публиката обаче наивно се дивеше: Тия пък ?! Ами кой ще ви подкрепи вътре в парламента? Нали Борисов подаде оставка, за да вървим на предсрочни избори.А каква била работата...Подава ли се оставка без план и посока...И без спазарени последици...(Разбира се не изключвам Борисов да е договарял такъв сценарий още след първия тур или в последните две седмици след изборите, а не предварително.)Никакви предсрочни избори, а- сменя се само мандатоносителят и съответно премиерът. А досегашният "първи" дава подкрепата. А който дава най-голямата подкрепа на бъдещото правителство естествено решава или поне има решаващият глас.Синхронът с президента подсказва за договорен епилог на политическата криза. Трябваше да се сетим и по натрапчивото акцентиране от президента Плевнелиев, че ще направи всичко по силите си да се състави правителство, защото е убеден че "този парламент..." ... И тъй нататък.Очакванията са третият мандат да бъде връчен на Патриотичния фронт - по силата на численото превъзходство на депутатите им пред тези на Реформаторския блок или на резултата от президентските избори. Или най-вече - по заявената готовност, че могат да съставят правителство.Тогава на РБ отново ще му остане да държи исото на искрената подкрепа, мъчейки се с все сили да се задържи на власт, и ще се престарава да напъжда навлеците, които ще се мъчат в движение да се качат и те на каруцата. Ще бъде комично-жалка агонията на блока - може и да са прави наблюдателите, според които финтът с оставката и преформатирането на властовата формула да е целяло именно тяхното изхвърляне. Стига им се е пречкала Кунева с нейния антикорупционен закон. А и Цацаров направи каквото можа - точно министрите на реформаторите се оказаха под ударите на прокуратурата. Естествено - няма министрите на Пеевски да бъдат разбишкани я!Разбира се, докато сме в сферата на хипотезите, възможно е мандатът да бъде връчен и на блока, за да изглежда по-приемлива подкрепата на ГЕРБ и преформатирането на настоящите коалиционни партньори в нов кабинет, но това изглежда малко вероятно. Лидерът на патриотите Красимир Каракачанов едва ли ще пусне премиерския пост.При ново програмно/експертно/на спасението/на стабилността/преходно или както и да го опаковат правителство, единственото сигурно е безоблачно бъдеще за мафиотизираната държавна машина, заякнала под грижите на същите властници, които спряха реформите, и в частност тази на съдебната власт и още по-конкретно - на прокуратурата, за да си гарантират спокойствието. Така чеИ да очакваме риторика, която ще доубие не само слуха и сетивата ни, а и всяка надежда. Риторика на изпечени демагози, хванали веднъж властта, отнасящи се към българите като към безмозъчно стадо, което могат да направляват според страховете му, за да избере пак същите демагози.Както казах само едно неизвестно стои в уравнението:Ако не може да го кооптира, предстоящото правителство удължава живота на този парламент и така връзва ръцете на новия президент за каквато и да било инициатива с посока промяна на статуквото. Дори смятам, че тази е една от целите да не се отиде на предсрочни избори - под предлога на "нелесната ситуация в която се намира държавата". Но интригата с Румен Радев ще се разплита в бъдеще.А новината от днес е - да се готвим за още от същото. Че и по-лошо, защото е още по-нагло.


description: Швейцария е готова да подложи на изпитание една от основните политики на Европейския съюз и едностранно да ограничи притока на имигранти като даде предимство на местните хора при заемането на свободни работни места, надявайки се, че ЕС няма да направи същото докато се бори със собствените си проблеми с мигрантите.

title: Швейцария търси как да убеди ЕС за въвеждане на мигрантски квоти

maintext:
На референдум през 2014 г. избирателите поискаха да се ограничи свободното движение и установяване в страната на хора от ЕС през границата.
Швейцария е готова да подложи на изпитание една от основните политики на Европейския съюз и едностранно да ограничи притока на имигранти като даде предимство на местните хора при заемането на свободни работни места. В същото време се надява, че ЕС няма да направи същото докато се бори със собствените си проблеми с мигрантите.Вариантът Брюксел да се примири обаче е малко вероятен, тъй като ако прояви гъвкавост спрямо свободното движение на хора – принципът, който стои в основата на швейцарския достъп до единния пазар, това би окуражило Великобритания при преговорите ѝ за излизане от ЕС, пише "Ройтерс".На референдум през 2014 г . избирателите поискаха да се ограничи свободното движение и установяване в страната на хора от ЕС през границата, с което застрашиха сделката за свободен достъп до единния пазар.Политици и депутати трябваше да намерят формула за реализиране на искането от вота и стигнаха до компромис да се стимулира назначаването на швейцарци, а не да се ограничи достъпът за чужденци от 28-те страни. Чужденците съставляват една четвърт от населението на Швейцария.Крайнодясната Народна партия обвинява политиците, че игнорират избора на хората за квотите, но съществува политически консенсус почти на всяка цена да се спазят двустранните договори, с които се увеличава швейцарския износ към единния пазар.И все пак Берн вероятно ще влезе в конфликт с Брюксел. Високопоставен дипломат от ЕС заяви, че блокът няма да отстъпи пред Швейцария сега."Не можем да се съгласим да ограничим свободния приток на хора, особено за постоянно. Ако бяха поискали някаква временна мярка, за една или две години, може би. Но не и така", коментира дипломатът пред "Ройтерс"."Без значение какво някой е искал да направи преди, Брекзит ни върза ръцете", допълва той, имайки предвид решението на Великобритания да напусне съюза.Според швейцарските политици призивът за квоти през 2014 г. трябва да се разглежда в контекста на това, че избирателите са подкрепили двустранните споразумения шест пъти. Те все по-често намекват, че приемат ограничения, които и самият ЕС ще приеме след Брекзит."Мисля, че Европейският съюз ще се промени", казва Петра Гьози, лидер на пробизнес настроената партия на Свободните демократи (FDP)"Убедена съм, че с Брекзит – Франция е пред дилема, Италия също - ще се появят решения, за които днес не предполагаме", коментира тя по време на дискусия за миграцията.Великобритания иска да остане част от единния пазар на ЕС, но вотът за излизане е от части реакция срещу високата имиграция.Германският канцлер Ангела Меркел заяви готовност да обсъди параметрите на свободното движение на хора в ЕС, намеквайки, че все пак има възможности за маневриране.Това обаче може да отнеме години, а швейцарският парламент трябва да действа до февруари. От друга страна правителството заяви, че швейцарците може отново да избират между тесните връзки с основния си търговски партньор и ограничението на имиграцията.Тобиас Щрауман, икономически историк в университетите в Цюрих и Берн, смята, че сегашният темп на имиграция трудно може да бъде защитен политически. Това означава, че Швейцария вероятно ще трябва да приеме по-строги мерки в рамките на една или две години, защото схемата за предимство при назначаването едва ли ще намали броя на имигрантите."Говорим за абсолютен рекорд в броя (на имигрантите), който не се наблюдава никъде другаде в Европа, освен в Люксембург", допълва той."Във Великобритания бе наполовина и имаха вътрешно-политически проблеми. Германия има около 0.5% имигранти от ЕС и това доведе до първото затягане на достъпа до социални помощи. Не съществува друг политически избор".Близо 1.4 милиона граждани на ЕС живеят в Швейцария, а други 365 000 работят там. Според швейцарците това ги облагодетелства спрямо съседните Германия, Франция и Италия, чийто лидери може би не искат да им се налага да обясняват на избирателите – особено на тези в граничните райони със силна подкрепа за популистките партии, защо вече не могат да заемат високоплатени швейцарски работни места.


title: Президентът свиква консултативния съвет заради политическата криза

maintext:
Фотограф: Юлия Лазарова
Президентът Росен Плевнелиев ще свика Консултативния съвет за национална сигурност, след политическите консултации, заради оставката на правителството. Това е съобщил държавния глава, в началото на срещата с ръководството на ГЕРБ днес сутринта.
Плевнелиев очаква на съвета партиите да се обединят около това, някъде да се върви в политиката криза. Той допълни, че консултациите ще продължат и следващата седмица, след това ще има заседание на КСНС и едва след него ще започне с връчването на мандати за съставяне на нов кабинет в рамките на този парламент.
На разговорите при президента днес, лидерът на ГЕРБ Бойко Борисов и зам.-председателят на партията Цветан Цветанов, ще обсъдят с Плевнелиев може ли да има правителство в този парламент, какви са приоритетите на депутатите до разпускането му и кога да бъдат новите парламентарни избори.
Подробности очаквайте по-късно на www.dnevnik.bg


description: "Очакваме реакция от властовите структури на САЩ, включително Белия дом и Държавния департамент, (придружена) с правна оценка на тази информация", заяви говорителката на руското външно министерство Захарова.

title: NBC: Американски хакери са проникнали в чувствителни руски системи

maintext:
Фотограф: Kacper Pempel
Москва очаква Вашингтон да реагира официално на съобщенията за кибератаки на САЩ срещу Руската федерация. Липсата на реакция ще означава, че в САЩ има "държавен кибертероризъм". Това заяви говорителката на руското външно министерство Мария Захарова, предаде ТАСС, въпреки че по-рано колегата й Димитри Песков отрече руската киберсигурност да е под заплаха."Във връзка с появилите се съобщения в медиите за внедряване на американски военни хакери в телекомуникационните и електромрежи на Русия, както и в "командни системи на Кремъл", очакваме реакция от властовите структури на САЩ, включително Белия дом и Държавния департамент, (придружена) с правна оценка на тази информация", подчерта Захарова, цитирана от БТА."Липсата на официална реакция от страна на американската администрация ще означава, че в САЩ съществува държавен кибертероризъм, и в случай че бъдат изпълнени заплахите, предавани чрез американските медии, Москва ще има пълно право да отправи към Вашингтон съответните обвинения", коментира тя.Военни хакери на САЩ са проникнали в компютърните мрежи, управляващи енергоснабдяването в Русия, в телекомуникационните системи и в мрежите на Кремъл, съобщи по-рано днес американската телевизия Ен Би Си, като се позова на високопоставени източници от разузнавателната общност. Според телевизията хакерите са направили руските мрежи уязвими за кибератаки от страна на САЩ.Преди това американски представители неведнъж обвиниха Русия, че хакери, работещи за руското правителство, извършват атаки срещу информационните системи на ведомства от САЩ и на предизборните щабове на кандидат-президентите; обещаха и симетричен отговор. Москва смята подобни обвинения, непотвърдени с факти, за голословни и незаслужаващи внимание, добавя ТАСС.Депутатът от външнополитическата комисия в Държавната дума Сергей Железняк, член на ръководството на властовата партия "Единна Русия", нарече съобщенията, че военни хакери от САЩ са разбили руски системи, включително в Кремъл, "безотговорна и опасна информационна провокация".Железняк изрази пред ТАСС съжаление, че международната сигурност и отношенията между Москва и Вашингтон "са станали заложници на мръсните политически игри на днешните власти в САЩ"."За всеки експерт е очевидно, че с антируската си риторика американската власт се опитва да отклони обществената дискусия от обсъждането на своите неуспехи и натрупани проблеми", коментира руският политик.


title: Националите взеха глътка въздух с победа над Беларус

maintext:
"Лъвовете" отново не впечатлиха с изявите си, но удържаха преднината си до края
[LAP.bg]
[LAP.bg]
[LAP.bg]
Националният отбор по футбол на България показа признаци на живот с втората си победа в световните квалификации от началото на цикъла."Лъвовете" се наложиха трудно с 1:0 над Беларус на стадион "Васил Левски", а единственото попадение в срещата вкара Ивелин Попов още в десетата минута след асистенция от Спас Делев.Отборът не блестеше с играта си, но предвид показаното, напълно заслужено се поздрави с успеха, който бе изгледан на живо от по-малко от 3 000 души.Петър Хубчев заложи на офанзивна схема, като в предни редици започнаха Спас Делев, Ивелин Попов, Георги Миланов и Александър Тонев. Зад тях започнаха капитанът Светослав Дяков и Симеон Славчев. В центъра на защитата ще си партнираха Васил Божиков и Александър Александров, а на двата фланга бяха Страхил Попов и Петър Занев. На вратата отново бе Владислав Стоянов.Двубоят започна с домакински натиск, който бързо доведе до гол. Още в 10-ата минута Делев центрира отдясно добре към Ивелин Попов и той с глава прати топката в мрежата. Беларус отговори с изстрел на Михаил Гордейчук, но той не намери целта. Българите продължиха да са по-активни, докато гостите отправиха два опасни удара, един от които бе отразен от Стоянов.В 33-ата минута Миланов се измъкна добре и с далечен удар се опита да изненада вратаря на Беларус, но топката премина на сантиметри от страничния стълб. Най-чистото положение за белорусците дойде в добавеното време на първата част, когато Гордейчук изведе перфектно Иван Маевский, но той от няколко метра пропусна да се разпише.След почивката българите се опитаха да продължат да атакуват, но им липсваше острота и завършващ удар, докато Беларус създаваше опасните положения. Ивайло Чочев се появи в игра на мястото на Миланов, който напусна терена на носилка заради удар в гърдите, но впоследствие се оказа, че травмата не е сериозна. Дебют за тима направи Радослав Кирилов, който смени Тонев.Един от най-активните на терена за тима на гостите - Юри Кендиш, отправи много опасен удар в 68-ата минута, но Стоянов отново бе на мястото си и го отрази. До края чисти положения липсваха, а опитите на българите се изчерпаха с няколко не особено опасни изстрела на Спас Делев.Във втората минута на добавеното време Александър Хлеб си изкара втори жълт картон и напусна терена преждевременно.В другия мач от групата днес Холандия постигна труден успех с 3:1 като гост на Люксембург. След по четири изиграни срещи Франция продължава да е лидер с 10 точки, а "лалетата" имат седем, с колкото е и Швеция. България е на четвърта позиция с шест точки, следвана от Беларус и Люксембург със съответно по 2 и 1.


title: Ген. Радев: Моралната победа е налице, но политическата тепърва предстои

maintext:
Фотограф: Надежда Чипева
"Моралната победа е налице, но политическата тепърва предстои. Това зависи от гласа на всеки един." Това каза кандидатът за президент ген. Румен Радев, издигнат от инициативен комитет и подкрепен от БСП, след като упражни правото си на глас в неделя преди обяд."Гласувах за доброто на България. Мисля, че водихме етична кампания от начало до край", каза още Радев."Призовавам да няма самоуспокоение. Нека българите да излязат днес до урните, нека се поздравим с легитимно избран президент, а това зависи от всички нас", заяви Румен Радев.Радев отговори директно на английски език и на въпрос, зададен от германски телевизионен канал.Помолен за коментар на заявката на премиера Бойко Борисов, че ще подаде оставка, ген. Радев обясни, че премиерът достатъчно добре се анализира сам."Достатъчно гадатели и гадателки видяхме в тези избори, включително на правителствено ниво. Нека изчакаме резултатите", каза още той.


title: Хамилтън се пребори с Розберг и ще стартира първи в Бразилия

maintext:
Люис Хамилтън постигна 60-ия си полпозишън
60th pole for @LewisHamilton
Only the third driver to ever reach that mark
Will it be enough to keep his title hopes alive?#BrazilGP 🇧🇷 pic.twitter.com/eMlMMH4umr — Formula 1 (@F1) November 12, 2016
PROVISIONAL CLASSIFICATION (END OF #QUALI)
HAM edges ROS in the battle for pole
Just +0.102s between the two title rivals#BrazilGP 🇧🇷 pic.twitter.com/KsFXTxhWJs — Formula 1 (@F1) November 12, 2016
Световният шампион във Формула 1 Люис Хамилтън направи важна стъпка към желаната победа в Бразилия с успех в квалификацията. Англичанинът спечели оспорвано съревнование със съотборника си Нико Розберг, когото опитва да измести от върха в класирането.Хамилтън записа най-бърза обиколка след 1:10,736 мин и постигна минимална преднина пред германеца.За световния шампион това е общо 60-и полпозишън в кариерата. Той е трети в класацията по този показател, като изостава от Михаел Шумахер (68) и Айртон Сена (65).Английският пилот на "Мерцедес" е на 19 точки от Розберг два старта преди края на сезона. "Нико става все по-бърз и по-бърз, но засега успях да го удържа. Забележително е какво постигна отборът дотук", каза Хамилтън.Той заяви, че няма предпочитания какво да е времето по време на състезанието в неделя, тъй като е готов за всякакви условия."Много беше оспорвано. Люис спечели с минимална преднина. Невинаги стартиралият първи е този, който печели състезанието. Ще опитам всичко, за да победя", каза Розберг.Трети в Гран при на Бразилия ще стартира Кими Райконен от "Ферари", а до него на втората редица ще е Макс Верстапен от "Ред бул".


title: Росен Плевнелиев: "Българската Коледа" кара милиони хора да вярват в силата на подадената ръка

maintext:
Фотограф: Красимир Юскеселиев
"Милиони българи припознаха инициативите на президентската институция "Българската Коледа" и "Подкрепи една мечта" и година след година те стават все по-успешни. Изпращаме една рекордна във всички отношения година - като брой българи, които се включиха, и като обем на даренията и като успех да се помогне на десетки лечебни заведения", заяви президентът Росен Плевнелиев по време на прием на дарителите, лицата и медийните партньори на двете кампании в президентството днес.
В кампанията на "Българската Коледа" за 2015/2016 г. бяха събрани над 2.4 млн. лева. От тях 600 хил. лв. са дадедни директно за лечението на болни деца, а с 1.6 млн. лв. е осигурена медицинска апаратура за 19 лечебни заведения в цялата страна, изброи президентът.
Държавният глава се обърна към дарителите и известните личности, подкрепили кампаниите, с думите: "Благодарение на вашата помощ и подкрепа се реализираха две високо хуманни инициативи на държавния глава – "Подкрепи една мечта" и "Българската Коледа". Инициативи, които през годините се надградиха по един много добър начин. Инициативи, които са пример за това, че можем да се обединим около значими каузи и че можем да постигнем конкретни, че и големи успехи. Всички вие проявихте благородство в името както на младежите в неравностойно положение, така и на хилядите болни деца. Вие доказахте, че доброволчеството, добротворчеството, че подадената ръка е достойна кауза за всеки".
"Накарахте милиони българи да повярват в силата на подадената ръка. Нека не забравяме, че всяка година, само на коледния концерт на "Българската Коледа" стотици хиляди българи - миналата година 800 хиляди българи - се включиха заради вас и заради каузата, но и защото някой подаде ръка както на децата, така и на милионите българи, за да се съберем заедно в едно. Това се превърва в коледния концерт на всички българи, какво по-достойно от това - превърна се в традиция, стана ценност", добави Плевнелиев.
Сред лицата на кампаниите през годините и гостите в президентството тази вечер бяха Екатерина Дафовска, Дони, Кирил Маричков, Ники Кънчев и др.
Тази година подкрепа за кампанията дават и 31-ия контингент от Въоръжените сили на България за участие в мисията на НАТО в Афганистан "Решителна подкрепа", които по инициатива на командира на взвода лейтенант Славена Желязкова и редник Станислав Йотовски са направили клип по време на мисията им. Редник Йотовски представи клипа с думите: "На мисия е трудно, но има други битки, които са много по-трудни. Ние там водим битка, но сме изпратени като взвод. Не водим тази битка сами и не е редно тези деца, които имат по-трудна битка, да я водят сами".


title: КАТ се фокусира от днес върху пешеходците-нарушители

maintext: Пътните полицаи ще осъществяват засилен контрол върху поведението на пешеходците на пътя от днес, 11 ноември до 20 ноември, съобщиха от пресцентъра на МВР. От КАТ ще следят и за толерантното отношение на водачите на моторни превозни средства спрямо пешеходците.Кампанията "Пешеходци и водачи за толерантност на пътя" се провежда за втора поредна година в рамките на традиционната акция "Зима" . Целта е да се напомни на пешеходците за техните задължения и отговорности като участници в движението, както и че със своето правилно поведение могат да допринесат за безопасността на движението по пътищата.Европейският ден на пешеходеца - 16 ноември, е обявен от пътна полиция за Ден без пешеходци - жертви на пътя. На 20 ноември по традиция ще бъде отбелязан и Световният ден за възпоменание на жертвите при пътнотранспортни произшествия.Според промените в Закона за движение по пътищата от август 2012 година, пешеходец, който преминава през огражденията от парапети или вериги, минава на червено, или сигналите на регулировчика, се глобява с 50 лева. За всички други нарушения, санкцията е 20 лева.


title: Турски военни в базата в Рамщайн са поискали убежище в Германия

maintext:
Фотограф: Umit Bektas
Няколко турски войници, разположени в базата на НАТО в Рамщайн, Германия, са подадоли молби за убежище в страната, съобщи ръководителят на местната администрация, цитиран от ДПА.
Паул Юнкер, ръководител на местната администрация в Кайзерслаутерн, добави, че членове на семействата на войниците също са подали молби за убежище, но не разкри подробности за това по колко такива случая работят властите и какви са мотивите за исканията.
Десетки хиляди държавни служители и полицаи станаха обект на чистка след неуспешния опит за преврат в Турция, като над 35 000 души бяха арестувани. Армията е подложена на особено щателни проверки, след като отцепила се фракция се опита да завземе властта на 15 юли.
От около 5000 войници, разположени в натовската база Рамщайн в Западна Германия, около 30 са турци, според говорител на военния алианс.


description: За Цецка Цачева са гласували 36.16% от избирателите, или 1 256 485 души. 155 398 (4.47%) са гласоподавателите, които не подкрепят никого.

title: ЦИК официално обяви новия президент след 100% обработени бюлетини (графика)

maintext:
Тази статия е част от темата "Президентски избори 2016"
Ген. Румен Радев (вдясно) и Илияна Йотова бяха регистрирани от инициативен комитет, оглавяван от Стефан Данаилов и подкрепени от БСП.
Фотограф: Юлия Лазарова
На 22 януари ще стъпи в длъжност новозбраният президент на България ген. Румен Радев, обявен официално от Централната избирателна комисия днес. Решението й предстои да бъде обнародвано в Държавен вестник.
Според резултатите
2 063 032 души (59.37%) от гласувалите на втория тур на президентските избори са избрали двойката, подкрепена от БСП, Румен Радев и Илияна Йотова.
За Цецка Цачева са гласували 36.16% от избирателите, или 1 256 485 души. 155 398 (
са гласоподавателите, които не подкрепят никого.
след 100% обработени протоколи4.47%)Резултатите от балотажа по области можете да разгледате тук , как са гласували българите в Европа на балотажа можете да видите тук , а за избора на живеещите в Турция гласоподаватели - тук


description: В подножието на крепостта се е сгушило китно селце, приличащ на декор от филм за Средновековието. Ле Бо дьо Прованс обаче не е музей. В него има кметство, хотел, ресторанти, дори 426 постоянни жители, по данни от 2010 година.

title: Фотогалерия: Каменният град на занаятите

maintext:
1/16 снимки в галерията Докато шофирам по изпъстрения със завои планински път през Малките Алпи, недалеч от френския град Авиньон, вниманието ми е привлечено от сякаш изсечена в скалата крепостна стена. Оказва се, че това са останките от замъка на селцето Ле Бо дьо Прованс.
Първата крепост на естествено укрепеното и защитено от скали място се появява още около II век пр. н. е. и е изградена от келтите. В края на X век се появява замък, собственост на фамилията Бо, откъдето идва и името на селцето.
През 1480 г. замъкът е разрушен заради участие в метеж. В последствие е възстановен, но в началото на XVII век, след поредното въстание на неговите обитатели, станали последователи на калвинизма, кардинал Ришельо отново не оставя камък върху камък.
Фотограф: Георги Пауновски


description: "Живеем в дни, в които настъпва краят на това, което наричаме либерална не-демокрация, в която живяхме през последните 20 години, и можем да се завърнем към истинската демокрация."Виктор Орбан, премиер на Унгария

title: Цитат на деня: Победата на Тръмп е краят на либералната недемокрация

maintext:
"Това е второто историческо събитие, в което западната цивилизация, изглежда, успешно скъсва оковите на една идеология. Живеем в дни, в които настъпва краят на това, което наричаме либерална не-демокрация, в която живяхме през последните 20 години, и можем да се завърнем към истинската демокрация."
Това заяви унгарският премиер Виктор Орбан на конференция на Европейската банка за възстановяване и развитие в Будапеща. Той не посочи изрично победата на Доналд Тръмп на президентските избори във вторник, а под първото "събитие" очевидно имаше предвид решението на британците да напуснат ЕС, коментира "Ройтерс".
Премиерът, който преди две години обяви, че ще изгражда "нелиберална демокрация", сега казва, че е дошло времето политиците да се отърсят от ограниченията на политическата коректност.
"Можем да назоваваме проблемите с истинските и имена и да намираме решения, които не произтичат от идеологии, а от прагматизма и креативното мислене, вкоренени в здравия разум", каза още той. "Минаха два дни от Големия взрив и все още сме живи. Какъв прекрасен свят! Случващото се показва, че демокрацията е изобретателна и иновативна."
Според него Брекзит и победата на Тръмп представляват важен поврат в масовото мислене. "Брекзит изобщо не е трагедия. Това не е поражение, а опит на една велика нация да успее по начин, различен от това, което всички други смятаха за успешен."
През юли Орбан стана първият лидер на страна от ЕС, изразил предпочитанията си към Тръмп.


title: Петя Първанова не е видяла полицаи да бият мигранти по време на бунта в Харманли

maintext:
Фотограф: Анелия Николова
Прокуратурата работи по сигнал за полицейско насилие срещу двама мигранти, съобщи по-рано днес
Прокуратурата проверява и случая с 15 годишното момче, което е в кома . Прокурор Стоилов не можеше да каже дали момчето е пострадало след бунта от четвъртък.
, за други 200 документацията се оформя, информира директорът на агенцията за бежанците.
Председателят на Държавната агенция за бежанците Петя Първанова не е видяла полицаи да бият мигрантите по време на бунта им в бежанския център в Харманли миналата седмица. Тя благодари на МВР, защото е видяла как 260 полицейски служители от жандармерията са овладели 1000 и повече неприятелски настроени чужди граждани.В интервю за Би Ти Ви Първанова разказа, че са летели големи камъни, тръби, бетонни колове, чупело се е, а камъните не са били хвърляни с ръка, а с приспособления, нещо като прашки, и това не е било безобидно.районният прокурор на Харманли Маргарит Стоилов.Петя Първанова няма намерение да подава оставка заради събитията в Харманли. Обяви още, че президентът Росен Плевнелиев не поканил отново за служебен министър на вътрешните работи. "Един път стига", каза Първанова.Със съдействието на "Фронтекс" ще се осъществи извеждането на хората, участвали в размириците в Харманли. Целта е в рамките на месец-два да се осъществи извеждането на всички над 400 души."Основно това е от компетентност на МВР, от Агенцията за бежанците е документалната част, доколкото на лицата трябва да бъдат предоставени всички документи, да са подписали решенията за отказ, самоотказ, да не са обжалвани, да са влезли в сила с потвърждение от съда", каза Първанова.По думите й влезлите в България нелегално, които не са потърсили международна закрила, ще бъдат изведени по Закона за чужденците с принудителна административна мярка. "Ако обаче лицето е потърсило закрила и му е открита процедура по международна закрила, в рамките на тази процедура, то може да заяви, че не желае, тогава се нарича самоотказ и лицето подлежи на доброволно връщане, или тогава, когато му постановим отказ и този отказ се потвърди от съда или лицето не обжалва в 14-дневния срок, тогава също отново става чужденец, подлежащ на извеждане", разясни тя.Попитана има ли клетки на исляма в тези лагери, Петя Първанова заяви, че в центровете на Държавна агенция за бежанците се настаняват хора, които са преминали беседа и проверка от ДАНС. "При нас те вече са в качеството си на търсещи закрила, ние съответно провеждаме нашите интервюта и процедурата върви така, както е предвидена по закон. В момента, в който те са при нас, ние извършваме ежеседмични проверки съвместно с органите на МВР. Осъществяват се проверки по местата, където са настанени, идентифицират се лицата, непрекъснато има текущ контрол, и съм много благодарна за това".Първанова каза, че се води кореспонденция с Еврокомисията за превръщането на част от центъра в Харманли в затворен тип. Тя обясни, че за да бъде това възможно, трябва да има обособени специални помещения за целта, а към момента в Харманли няма такива.За условията на живот в лагерите за бежанците Петя Първанова заяви, че центровете на агенцията отговарят на изискванията за настаняване и прием на хора, търсещи закрила и, че се полагат много усилия. "Някои националности сами поддържат хигиена в помещенията, в които са настанени, други, за съжаление, не го правят", обясни председателят на агенцията за бежанците.Тя подчерта, че има топла вода и бани. Има два лекарски кабинета и още два ще бъдат осигурени в новата сграда за първоначален прием, добави Първанова и поясни, че по отношение на храната също има стандарти и се следят калориите. По думите й условията не са като в петзвездни хотели, но настанените ги определят като добри.


description: Вицепремиерът Томислав Дончев и регионалният министър Лиляна Павлова преди заседанието на правителството днес.

title: Снимка на деня: Министри между двата тура на президентските избори

maintext:
1/2 снимки в галерията Вицепремиерът Томислав Дончев и министърът на регионалното развитие Лиляна Павлова разговарят преди днешното заседание на правителството - последното преди втория тур на изборите за държавен глава на 13 ноември и малко след като се разбра кой ще е следващият президент на САЩ.
На заден план са социалният министър Зорница Русинова и министърът на туризма Николина Ангелкова.
Фотограф: Юлия Лазарова


description: Райна Кабаиванска води майсторски класове в Нов български универстите с млади оперни артисти от цял свят вече 16 години. Тази година рекондерден брой кандидати от 4 континента и 18 държави са се явили на кастинг.

title: Учениците на Райна Кабаиванска ще представят "Турандот" на 9, 11 и 13 декември

maintext:
[Организаторите]
Ученици от майсторския клас на оперната певица Райна Кабаиванска ще представят операта "Турандот" в Софийска опера и балет през декември, съобщиха организаторите. Спектакълът ще бъде поставен на 9, 11 и 13 декември
фонд "Райна Кабаиванска"
Ана Петричевич (Сърбия) и Марили Санторо (Италия) ще изиграят Принцеса Турандот, а ролята на нейният баща - Император Алтум, е поверена на Димитър Арнаудов (България). Образът на сваления от престола татарски цар Тимур ще бъде представен от Костадин Мечков (България) и Страхиня Джокич (Сърбия). Останалите герои от операта ще влязат млади таланти от Корея, Китай и Испания.
Фонд "Райна Кабаиванска" от майсторските класове от 2012 до 2014 г. п
Пьотър
Нов български университет в
периода 2010 – 2015 г. Стипендиант на Фонд "Райна Кабаиванска" и учи в майсторските класове на знаменитата оперна певица в "Академия Киджана" в Сиена и Музикалния институт "Веки – Тонели" в Модена, Италия.
в чест на 25-та годишнина от създаването на Нов български университет, която се отбелязва на 15 ноември.Операта от Джакомо Пучини е третото заглавие, което подбрани с кастинг ученици на Райна Кабаиванска представят пред публика. Съвместният проект на Нов български университет, Софийската опера истартира през 2010 г. с операта "Бохеми", също от Пучини, със студенти от България и Италия. Постановката се игра в шест пъти в София и два пъти в Театро Комунале "Лучано Павароти" в Модена, Италия.Операта "Вертер" на Жул Масне бе втората постановка от проекта, като бе представена в Софийската опера и в Кралския театър "Ла Моне" в Брюксел, Белгия.Райна Кабаиванска води майсторски класове в Нов български университет с млади оперни артисти от цял свят вече 16 години. Тази година реконден брой кандидати от 4 континента и 18 държави са се явили на кастинг. Завършилите получават възможност да продължат образованието си в България и Италия.През декември на сцената в Софийска операПостановките "Турандот" в Софийската опера и балет ще бъдат дирижирани от Никола Пашковски, асистент на знаменития италиански диригент Рикардо Мути, който ръководи Чикагския симфоничен оркестър.Ана Петричевич е оперна певица, която като стипендиант народължава своето образование Музикалния институт "Веки – Тонели" в Модена. Лауреат на редица оперни конкурси. Прави дебют принцеса Турандот през октомври тази година на сцената на "Театро Масимо Белини" в Катания. Влизала е в образите на графинята от "Сватбата на Фигаро" от Волфганг Амадеус Моцарт, Микаела от "Кармен" на Жорж Бизе и Татяна от "Евгени Онегин" наЧайковски.Димитър Арнаудов (контратенор) и Костадин Мечков (бас) са завършили Националната музикална академия "Проф. Панчо Владигеров" в София.Мечков е участвал в майсторските класове на КабаиванскаРепертоарът му включва ролите на Лепорело от "Дон Жуан" на Моцарт, Алидоро от "Пепеляшка" на Джоакино Росини, Колин от "Бохеми" на Пучини.Димитър Арнаудов е бил част от майсторските класове на Каваиванска от 2015 до 2015 г., след което получава стипендия за обучение в Института "Веки – Тонели" в Модена. Носител на няколко награди за млади изпълнители и оперни певци от конкурси. Играл е Орест от "Хубавата Елена" на Жак Офенбах, Венере от "Venere e Amore" на Доменико Скарлати.


title: Демар Дероузън повтори 30-годишно постижение на Майкъл Джордан

maintext:
Дероузън дава ранна заявка за най-полезен играч в редовния сезон
Гардът на "Торонто раптърс" Демар Дероузън реализира 33 точки за домакинската победа над "Ню Йорк никс" със 118:107 и така записа впечатляващо постижение в НБА.Той вече има в актива си по минимум 30 точки в осем от деветте срещи на тима си от началото на сезона.Последният, който е регистрирал подобно постижение за последните 30 години е легендата Майкъл Джордан през сезон 1986 г.Средна резултатност на Дероузън до момента е 34.1 точки на мач, с което той е и лидер в лигата."Хюстън рокетс" пък отстъпи пред гостуващия "Сан Антонио спърс" със 100:106 въпреки поредния изключителен мач на Джеймс Хардън. Звездата на домакините във втори пореден мач записа "трипъл-дабъл", този път с 25 точки, 11 борби и 13 асистенции, но и това не бе достатъчно за успех на тима му."Лос Анджелис клипърс" пък продължи победния си ход от началото на сезона и записа шестия си пореден и общо девети успех след 119:105 над "Минесота тимбъруулвс". "Ножиците" имат само едно поражение и продължават да са отбора с най-добри показатели до момента.Крис Пол завърши с 19 точки и 8 асистенции за победата, а Джей Джей Редик добави още 18 точки.


title: Зауерланд твърди, че до дни Пулев ще е официален претендент за световна титла

maintext:
Пулев се надява догодина да се боксира за световна титла
Промоутърът на Кубрат Пулев Кале Зауерланд заяви, че съвсем скоро българинът ще бъде обявен за №1 в ранглистата на Световната боксова асоциация (WBA), което ще го направи и официален претендент за световната титла в тази версия.За нея в началото на следващата година ще се срещнат Антъни Джошуа и Владимир Кличко, а целта на Зауерланд е след това българинът да излезе срещу победителя.Преди това обаче Пулев ще има мач на 3 декември в зала "Арена Армеец" с нигериеца Самюел Питър за интерконтиненталната титла на Световния боксов съвет (WBC)."Искахме да бъдем официални претенденти за титлата, а не доброволни. Няколко дни ни делят от официалното обявяване на това, че Кубрат е №1 в ранглистата. Според мен това ще се случи преди 3 декември. Затова галавечерта (в София) ще стане още по-важна", коментира Зауерланд пред "България днес"."Кубрат ще рискува всичко. Кръстихме галавечерта "Нощта на шампионите", защото Пулев е европейски, а Питър е бивш световен. Реално шоуто трябва да се казва "Казино Роял", понеже Кубрат рискува. Знаете, в тежка категория един удар може да промени всичко, а Самюел Питър е доказал, че може да го направи", каза още промоутърът.


title: Елин Топузаков: "Левски" не се намира в криза

maintext:
Под ръководството на Топузаков сините се представят много неубедително
[LAP.bg]
Наставникът на "Левски" Елин Топузаков заяви, че не смята, че тимът се намира в криза.В двата си мача под негово ръководство сините загубиха от "Черно море" за Купата на България и направиха равенство с "Ботев" (Пловдив) в първенството.Сега на столичани предстои нов сблъсък с "моряците", но в шампионата."Няма реваншизъм. Това е различен мач, за първенство има точки. Това е мач за който се готвим подобаващо. Имаме проблеми с контузени. Те не са малко. Бурабия, Костадинов. Има проблеми за решаване. Каквото има, сме си казали в съблекалнята. Загубихме мача за купата. Няма нищо фатално. Това е част от футбола и играта. Въпросът е ние да сме спокойни и да продължим добрия поход в първенството", заяви Топузаков."Много ми се иска да играем офанзивно. Но не бива да забравяме играта в защита. Ако можем да задържим играта в защита и да подобрим атаката, ще бъде много хубаво. В последните два мача получихме четири гола. Толкова не сме получавали от доста време насам. Трябва да запазим концентрация в защита", каза още бившият защитник."Дали сме сплотили колектива на този обяд, момчетата ще покажат утре Сигурно има с какво да се изненадаме с Гонзо. Ще видим кой ще успее в мача Аз не мисля, че се намираме в дупка", завърши Топузаков.


title: Видео: Другите новини

maintext:
Фотограф: Надежда Чипева
Уеб новините на БНТ вече са с нова концепция и име. Рубриката "Другите новини" замени "Новините в 100 секунди".
Акцентите от днешната емисия:
- Министри на велосипеди - мисия, вече опасна.- Исландия бори корупцията с високи заплати.- Компютърните гиганти в нова битка.- Испански родители протестират срещу огромните домашни за уикенда.- Какъв ще бъде Джони Деп в следващия "Фантастични животни и къде да ги намерим"?- Най-тъпите женски хобита грейнаха в календар.


description: Освен незаменими другари, четириногите животни ще влязат в нова, неочаквана роля на изборите в САЩ на 8 ноември – ще мотивират младите хора да излязат и да гласуват, разказва Business Insider.

title: Кученца ще насърчават младите американци да гласуват

maintext: Популярно е схващането, че кучето е най-добрият приятел на човека.Но освен незаменими другари, четириногите животни ще влязат в нова, неочаквана роля на изборите в САЩ на 8 ноември – ще мотивират младите хора да излязат и да гласуват, разказва Business Insider NextGen Climate е организация, финансирана от милиардера Том Стайер, лоято се бори за ограничаване на вредните последствия от изменението на климата. Преди дни групата съобщи, че ще носи кученца пред избирателните секции в серия от събития за увеличаване на избирателната активност в ключовите щати Северна Каролина, Пенсилвания, Невада и Ню Хемпшир."Искаме всички млади избиратели да вземат участие на 8 ноември, затова впрегнахме усилията на нашите най-верни другари, които да ни помогнат по време на тези исторически избори", обяснява Ник Елис, отговарящ за провеждането на мероприятията с четириногите.Идеята на организацията е дошла, след като активистите й стават свидетели как в избирателни секции, където доброволци и наблюдатетели са довели със себе си кученца, броят на регистрациите и на избирателната активност е по-висок спрямо местата, където не е имало животни.NextGen е сред малкото политически организации в левия сектор, които се отказаха от традиционната телевизионна реклама като начин да привлекат известната с незаинтересоваността си към политиката младеж.Вместо това активисти на организацията са пращали лични съобщения до избирателите в описаните по-горе щати и са използвали популярни мобилни приложения като Pokemon Go и Tinder, за да стигнат до младежите.


title: Английските медии отново "пратиха" Меси в "Манчестър сити"

maintext:
Аржентинският национал все още не е преподписал с каталунците
Звездата на "Барселона" Лионел Меси може да напусне клуба, за да се присъедини към "Манчестър сити", твърди английското издание "Мирър".Според вестника ръководството на "гражданите" е готово да плати 230 милиона евро за аржентинеца и да му предложи заплата от 500 000 паунда седмично.Хосеп Гуардиола, който вече работи с Меси, когато бе начело на каталунците, вече е получил уверения, че ще получи толкова пари за трансфери, колкото са му необходими за създаването на отбор, който да доминира в Англия и Шампионската лига.Меси има договор с "Барселона" до лятото на 2018 година, но отлага преподписването му, въпреки че клубът настояваше това да се случи преди Нова година.Някои мадридски издания вече съобщиха, че Меси няма намерение да подпише нов контракт и ще напусне испанския тим.В Англия пък спекулациите за бъдещето на аржентинския национал са ежедневни.


description: Според Меглена Кунева Радан Кънев може да се отдръпе настрани преди балотажа и по този начин да позволи на ген. Румен Радев да спечели изборите.

title: Кунева за Радан Кънев: Тази двойнственост омръзна на всички, ще подкрепим Цецка Цачева

maintext:
Зала Арена Армеец, Национален учителски събор, Меглена Кунева
Фотограф: Цветелина Белутова
Министърът на образованието Меглена Кунева разкритикува действията на лидера на ДСБ Радан Кънев след края на изборния ден. Пред БНТ тя го обвини, че е отказал да вземе участие в Изпълнителния съвет на Реформаторския блок (РБ), въпреки че той бил иницииран именно от него."На този съвет участваха представители на всички партии в Блока. Чакахме и Радан Кънев, но той така и не дойде. Решихме, че кандидатът на ГЕРБ Цецка Цачева трябва да бъде подкрепена от нас на балотажа, тъй като с тази партия сме в европейското семейство на ЕНП . Двойнствеността на Радан Кънев омръзна на всички", заяви Кунева.Към момента са обработени по-малко от половината бюлетини и Трайков се движи на пета позиция с 6.2%. Очаква се той да събере около 200-250 хил. гласа, което беше минималната цел на Реформаторския блок."Виждам как Радан Кънев обмисля да се оттегли настрана по време на балотажа. По този начин може да спечели кандидатът на коренно различна политическа сила спрямо нашата. Това е неприятно", добави Кунева.Тя уточни, че в РБ нямат притеснения от евентуални предсрочни избори, за които загатна премиерът Бойко Борисов. Той обяви, че ако Цачева не стане президент, то тогава ще подаде оставка." Нито се желани, нито са невъзможни предсрочни парламентарни избори", лаконично заяви Меглена Кунева.Още снощи си проличаха първите искри в Реформаторския блок след изборите. Лидерът на СДС и министър на икономиката Божидар Лукарски обяви, че всички в блока ще подкрепят Цачева на балотажа, като уточни, че и самият Трайков е отвърнал положително на това. След това обаче кандидатът за президент уточни, че Лукарски спекулира и не е заявявал подкрепа за когото и да е.


title: Доминик Тийм допълни осмицата за финалите на АТП в Лондон

maintext:
Тийм е първият австриец, който ще играе във финалите на АТП след Томас Мустер през 1997 г.
Австрийският тенисист Доминик Тийм е осмият и последен състезател, който се класира за финалния турнир на АТП в Лондон. Заключителният турнир за сезона ще се проведе от 13 до 20 ноември.За Тийм това ще е дебютно участие във финалите на АТП. Той става първият австриец, класирал се за турнира, след Томас Мустер през 1997 г.Финалистите са от осем различни страни, като в Лондон ще играят още Новак Джокович, Анди Мъри, Стан Вавринка, Кей Нишикори, Милош Раонич, Гаел Монфис и Марин Чилич."Толкова съм щастлив, че успях да се класирам за Лондон. Мечтая за това от дете, а през миналите две години се превърна в моя цел. Да го постигна на тази възраст е невероятно", каза 23-годишният Тийм.Австриецът имаше впечатляващи първи шест месеца от сезона, като спечели четири титли на три различни настилки. Силната му игра и резултатите го отведоха до място в челната десетка.Тийм заяви участие за турнира в София , където ще играе и Григор Димитров.


title: Председателят на Европейския парламент се оттегля и се връща в политиката в Германия

maintext:
Председателят на Европейския парламент Мартин Шулц заяви в сряда, че ще се оттегли от поста си и ще се завърне в политиката в родната си Германия, предаде ДПА.
Шулц, който е член на Германската социалдемократическа партия, заяви това в ефира на телевизия А Ер Де и каза, че ще даде повече подробности днес в Брюксел.
Германският в. "Зюддойче цайтунг" съобщи, че Шулц ще оглави листата на партията си в провинция Северен Рейн-Вестфалия на парламентарните избори в края на 2017 г.
Шулц е смятан за възможна алтернатива на сегашния министър на икономиката Зигмар Габриел, който е и заместник-канцлер на Ангела Меркел. Той може да се окаже и кандидат за поста външен министър, който ще бъде овакантен през февруари, ако сегашният му титуляр Франк-Валтер Щайнмайер стане президент, както се очаква.
ГСДП ще обяви кандидата си за канцлер през януари. Ангела Меркел ще бъде кандидатът на другата партия в коалиционното правителство, Християндемократическия съюз.


title: Раниери заяви, че напролет Шампионската лига ще е приоритет за "Лестър"

maintext:
Играчите на Раниери се представят коренно различно в първенството и Шампионската лига
Мениджърът на "Лестър" Клаудио Раниери заяви, че до края на сезона приоритет за отбора ще бъде участието му в Шампионската лига."Лисиците" вчера се класираха за осминафиналите на турнира още при дебютното си участие в него. Те се наложиха с 2:1 над "Брюж" за четвъртата си победа в пет мача и за пръв път допуснаха гол.Шампионът на Англия обаче е далеч по-неубедителен в първенството, като в момента заема едва 14-ото място и е само на две точки от зоната на изпадащите."Много съм щастлив за всички в клуба - за президента, за футболистите и за всичките ни фенове. Ние изживявавме поредната приказка. Не знам докъде ще стигнем, но съм наистина развълнуван", заяви Раниери след успеха над "Брюж"."Може би сега ще трябва повече да се концентрираме върху представянето ни в Шампионската лига. Хубаво е, че спечелихме групата и можем да обърнем внимание на предстоящите ни двубои в Премиър лийг, а на пролет вече да мислим само за представянето в Европа", каза още италианският специалист.


title: Капитанът Галчев се завръща в групата на ЦСКА

maintext:
Галчев не е бил в групата на ЦСКА от средата на септември
[LAP.bg]
се завърна в игра за първия отбор по време на блиц турнира в комплекс "Царско село". Тогава Йорданеску заяви, че не знае кога ще може да използва Галчев, но би му се искало да може да разчита на него при статични положения.
"Факт е, че имаме затруднения при статичните ситуации. Знам, че Борис Галчев е много добър при тяхното изпълнение и това си пролича", каза румънският треньор след турнира в "Царско село".
Капитанът на ЦСКА Борис Галчев се завръща в първия отбор, съобщи клубът на своя сайт.33-годишният полузащитник ще бъде включен в групата на Едуард Йорданеску за шампионатния мач с "Верея" на стадион "Българска армия" в неделя.Галчев не е бил в разширения състав за официален мач от средата на септември, когато беше отстранен до второ нареждане заради разногласия с единия от собствениците - Гриша Ганчев.Капитанът беше глобен с 5000 лева и обвинен, че разваля атмосферата в съблекалнята с критики пред медиите към чуждестранните играчи на тима.Преди десетина полузащитникът


title: Трима българи ще плуват на световното в малък басейн

maintext:
Нина Рангелова ще плува четири дисциплини в Канада
Фотограф: Божидар Къртунов
Трима българи ще участват в световното първенство по плуване в малък басейн, което ще се проведе между 6 и 2 декември в Уиндзор, Канада.Нормативи за шампионата са покрили Нина Рангелова при жените и Антъни Иванов и Любомир Агов при мъжете.Рангелова ще плува в четири дисциплини - 50, 100 и 200 метра свободен стил, както и 100 метра съчетано. Иванов ще участва на същите дистанции в кроула и на 200 метра бътерфлай. Агов е покрил норматвите за 50 и 100 метра бруст.Треньори на българските плувци в Канада ще са Николай Вакареев и Стийв Колинс.


title: Стоилов и "Астана" постигнаха дубъл в Казахстан и "замръзнаха" с медалите (видео)

maintext:
Българският треньор стигна до първия си дубъл с "Астана"
Кайрат" (Алмати).
Победния гол вкара
A video posted by Djordje Despotovic (@despot92) on Nov 19, 2016 at 6:03am PST
"Искам да поздравя играчите ми, ръководството и феновете на клуба с тази победа. Условията по време на мача бяха много тежки, но и двата отбора дадоха максимума от себе си", каза Стоилов.
Той призова хората, които организират тези мачове, да взимат предвид метеорологичните условия отрано. "Това не е приятно за феновете, а също така може да се заплаши здравето и на футболистите", добави треньорът.
"Астана" спечели Купата на Казахстан по футбол. Воденият от Станимир Стоилов състав триумфира в надпреварата след 1:0 срещу "Жуниор Кабананга в началото на второто полувреме. Той се възползва от добро подаване на Неманя Максимович и вкара.Двата отбора бяха затруднени от силния снеговалеж. При трудните метеорологични условия "Астана" удържа преднината си и спечели отличието.Стоилов постигна първия си дубъл начело на отбора, след като наскоро стана шампион за трети пореден път.След награждаването Стоилов и футболистите му отпразнуваха триумфа си, като изпълниха предизвикателството на манекените.Българинът говори за предстоящия мач с "Апоел" в Лига Европа, като каза, че се надява на положителен резултат. "Сега е време да празнуваме", заяви специалистът.


title: Испанска фенка обяви, че ще съди Валентино Роси

maintext: Деветкратният световен шампион Валентино Роси може да бъде съден, след като на път за пистата "Рикардо Тормо" в събота изблъска с мотора си жена от тълпата, която е чакала старта на квалификацията.Тя не прие последвалото извинение от мотоциклетиста и коментира в испанска медия, че най-вероятно ще повдигне обвинения срещу него, след като е гледала видео от случилото се."Аз се извиних на дамата, но както съм казвал винаги, е почти невъзможно да минеш покрай тълпата. Особено на места като Валенсия. Има страшно много хора - някои ме хващат за ръката, за да си направим снимки, докато други искат да ми вземат шапката. При тези условия трябва да бъда разбран за действията си. Там беше ад", коментира случилото се Роси.Жената първоначално заяви, че няма да се обръща към правни органи, но впоследствие промени решението си и гостува в испанското радио COPE, за да представи своята гледна точка."Ако не беше умишлено, щях да приема извинението, но след като изгледах видеото, става ясно, че бе нарочно. Вижда се, че той ме удря и с лакътя си и го прави съзнателно. Не може да се толерира подобно нещо", каза испанката.


title: Съдът остави в ареста 7 от задържаните на ГКПП "Лесово" митничари

maintext:
Фотограф: Надежда Чипева
Специализираният съд остави в ареста 7 от митничарите от ГКПП "Лесово", които бяха обвинени в участие в организирана претъпна група с цел получаване на подкуп, съобщи "Нова телевизия". Останалите шестима бяха освободени срещу парична гаранция от по 3000 лева.При операцията на граничния пункт "Лесово" бяха задържани общо 31 служители на митниците. Съдът прецени, че е налице и реална опасност обвиняемите Донка Георгиева, Георги Гинчев, Христо Костов, Антон Димитров, Веселин Сидеров, Росица Янкова и Пламен Петров да извършат друго престъпление с оглед продължителното действие на организираната престъпна група, изградените трайни престъпни навици на обвиняемите лица, както и опасността същите да въздействат на свидетели по делото.Определението подлежи на обжалване пред Апелативния специализиран наказателен съд.


description: Конкурсът е обявен във връзка с подготовката на Врна за Европейска младежка столица през следващата година.

title: Обявен е конкурс за обновяване на Младежкия дом във Варна

maintext:
Община Варна
Фотограф: Дневник
Община Варна и местната структура на Камарата на архитектите в България обявиха конкурс за изработка на идеен архитектурен проект за обновяване на Младежкия дом в града. Това съобщиха от пресслужбата на общинската администрация.Конкурсът е обявен във връзка с подготовката на Варна за Европейска младежка столица през следващата година. Предложените проекти в конкурса трябва да включват обща визия, идеи за изграждане на достъпна среда, ремонт и преустройство на Младежкия дом.Срокът за предаване на проектните разработки е 19 декември, а обсъждането, оценката и класирането на проектите ще се проведе до десет календарни дни след това.За класираните на първите три места са предвидени парични награди съответно 3 хил. лв. за първо, 2 хил. лв. за второ и 1000 лв. за трето място.След като бъдат определени победителите, един от тях ще получи задачата да изработи технически архитектурен проект и работни детайли по него, както и инвестиционен проект за обновяването на Младежкия дом във Варна.


title: "Интер" официално потвърди назначението на Пиоли

maintext:
Назначението на Пиоли бе очаквано
"Интер" официално потвърди назначението на Стефано Пиоли.Бившият наставник на "Лацио" и ръководството на "нерадзурите" са сключили договор до края на сезон 2017-18.Пиоли идва на мястото на уволнения Франк де Бур. Под ръководството на холандеца за по-малко от три месеца отборът допусна седем загуби в 14 официални мача във всички турнири.Назначението на Пиоли бе очаквано, но се бавеше заради отношенията му с бившия му тим. От управата на римляните обаче заявиха, че няма да правят спънки на треньора и му съдействаха напълно.Пиоли пое "Лацио" през 2014 година, а през април беше освободен. Двете страни все още не могат да разтрогнат заради разминаване за размера на неустойката.


description: Най-малко 14 вагона са излезли от релсите по жп трасето на експреса между Патна и Индор.

title: Над 90 са жертвите на дерайлирал влак в Индия

maintext: Най-малко 90 са жертвите, а 150 - ранените, след като влак дерайлира в Северна Индия, съобщи полицията в щата Утар Прадеш, цитирана от "Ройтерс" и БТА.Броят на жертвите вероятно ще продължава да расте, предполага се и че във вагоните има още пътници, които не могат да излязат. 20 пасажери все още липсват.Полицията все още не може да установи причината 14 вагона от експресния влак, пътуващ между градовете Патна и Индор, внезапно да се обърнат.Това може да стане най-тежката влакова катастрофа в Индия от 2005 г., когато влак бе премазан от скала, а друг - съборен в реката, убивайки общо 200 човека.Индия има четвъртата най-голяма железопътна система в света, превозваща над 20 млн. човека дневно. Състоянието й обаче е много тежко и хиляди души загиват при влакови катастрофи, включително дерайлиране на вагони.Транспортният министър обеща бързо разследване и наказателна отговорност за виновните.


description: В света на производителите на гуми финландците от "Нокиан" са по-скоро бутикова компания. С едва два завода, 4000 служители и присъствие на 59 световни пазара фирмата търси своята ниша, като залага основно на иновациите.

title: Срещу зимата с гуми от север (видео)

maintext:
[Нокиан]
В света на производителите на гуми финландците от "Нокиан" са по-скоро бутикова компания. С едва два завода, 4000 служители и присъствие на 59 световни пазара, фирмата търси своята ниша, като залага основно на иновациите.Поглед към над 80годишната история на "Нокиан" показва, че това е компанията, пуснала първата зимна гума в света (1934 г.), първата зимна гума за леки автомобили (1936 г.), първата зимна гума с шипове (1961 г.) и първата зимна гума с прибиращи се шипове (2014 г.). Продукти на финландския производител държат световният рекорд за максимална скорост на лед (335.71 км/ч) и за максимална скорост с кола на две гуми (186.2 км/ч).Повече от половината бюджет за развитие на компанията отива за тестове, като за зимните гуми той се прави на огромен полигон в Лапландия, който се намира отвъд Северния полярен кръг. Там зимните условия са на лице от ноември до май, като често, за 24 часа температурните амплитуди достигат 40 градуса по Целзий.При представянето на актуалните зимни предложения на "Нокиан" днес в София, първото уточнение беше, че производителите на гуми "Нокиан" и на телефони "Нокия", към днешната дата нямат нищо общо. Общото звучене идва оттам, че и двете компании са създадени в малкия финландски град Нокия. В миналото все пак са били част от един и същ концерн, но от години това не е така.Освен на иновациите, "Нокиан" залагат и на потребителското удовлетворение. Предлага се дори възможността, до две седмици след монтиране на техните гуми, те да бъдат заменени с такива на друг производител, без обяснения, стига клиентът да пожелае това. Въпреки че тази практика работи от години, статистиката показва, че годишно се заменят 1-2 комплекта за държава.Интересна за българските условия е и услугата замяна на срязана или балонирала гума от новите поколения на "Нокиан" за високопроходими автомобили. Подобна гаранция е възможна, тъй като страниците на всички модели за подобни коли към днешна дата се предлагат с подсилени с материала арамид страници.По-популярното име на арамида е кевлар, като той се използва масово в бронежилетките. Влагането му в структурата на гумите повишава тяхната издръжливост на износване и срязване при преминаване през дупки, камъни и бордюри.Естествено, моделите на разположения най-на север производител на гуми в света, предлагат редица иновации, които повишават сцеплението на сняг и лед, при шофиране в киша и на мокро. Едно от най-хитрите решения е индикаторът за износване, поставен върху средата на шарката на всяка гума, който показва степента на износване с числа от 1 до 7.За този зимен сезон "Нокиан" предлага пет модела зимни гуми за леки автомобили, два за кросоувъри и два за бусове. На разположение е и всесезонната гума Weatherproof, при която интересното е, че в основата си е зимна гума, която обаче се представя отлично и при високи температури.В България продуктите на "Нокиан" могат да бъдат намерени във веригата сервизи за гуми "Вианор" и при още 26 партньора.


description: Дълги опашки се извиха днес сутринта пред индийските банки, за да бъдат сменени досега най-използваните банкноти. Това стана в резултат на изненадваща операция по подмяната на 24 милиарда копюри в обращение като част от борбата срещу избягването на данъци, предаде БТА, като цитира "Франс прес".

title: Дълги опашки се извиха пред банките в Индия заради изненадваща подмяна на купюри

maintext: Дълги опашки се извиха днес сутринта пред индийските банки, за да бъдат сменени досега най-използваните банкноти. Това стана в резултат на изненадваща операция по подмяната на 24 милиарда купюри в обращение като част от борбата срещу избягването на данъци, предаде БТА, като цитира "Франс прес".Премиерът Нарендра Моди обяви на 8 октомври в телевизионно изявление, че се подменят банкнотите от 500 и 1000 рупии и старите няма да бъдат валидни от полунощ. Целта, по думите му, е да се страната да се справи с корупцията и мръсните пари.Индийците, които бяха напълно неподготвени за новината от вторник, се оказаха без налични пари за всекидневните си покупки в икономика, където 90 на сто от транзакциите се извършват в налични средства.След като бяха затворени за 24 часа, за да се подготвят за новите купюри, банките отвориха тази сутрин, за да могат потребителите да сменят парите си.Наложи се банките да извикат хиляди полицейски служители, които да внасят ред в опашките, съобщава "Ройтерс".Според вашингтонската организация Global Financial Integrity близо 439 милиарда долара са изнесени незаконно от Индия между 2003 и 2012 г.


description: Ние имаме един президент, който би не само своя опонент, а би политическата сила, която го е издигнала.Петко Георгиев, журналист, пред БНТ

title: Цитат на Деня: Радев би не само опонента си, би и БСП

maintext:
Румен Радев
Фотограф: Велко Ангелов
"Ние имаме един президент, който би не само своя опонент, а би политическата сила, която го е издигнала."Така журналистът Петко Георгиев коментира пред БНТ резултата от изборите за държавен глава . Той добави, че Радев е спечелил три пъти повече от полученото от БСП на последния парламентарен вот, което означава, че е "свръхизпълнил задачата си".


description: На заседанието петима членове на колегията предлагат и да бъде обявено за недопустимо изнасянето на неверни данни от страна на главния прокурор Сотир Цацаров за дейността на градския и районния съд в София.

title: Съдийската колегия с втори опит да обсъди казуса с преподавателите на младшите съдии

maintext:
На последното заседание на пленума на съдебния съвет, Сотир Цацаров не се появи.
Фотограф: Анелия Николова
Съдийската колегия на Висшия съдебен съвет може би ще обсъди отново въпроса с постоянните преподаватели на младши съдии по наказателно право и процес. Миналата седмица стана известно, че въпреки че класиран на първо място и с най-много точки е бил бившият заместник на правосъдието Петко Петков, управителният съвет на Националния институт по правосъдие отказва да го назначи.Формалният повод за това е представена справка от инспектората към съдебния съвет, че за 2012 и 2013 година, Петков е имал забавени дела. В момента на обсъждането, обаче, Петков няма забавени или неизписани дела. Въпреки това управителният съвет не го гласува, а междувременно става известно, че по предложение на главния прокурор Сотир Цацаров срещу Петков е започнала нова проверка от страна на инспектората.След оставката на Христо Иванов през декември 2015 година, той се върна като магистрат. Неколкократно Петков е имал критични позиции към действия на прокуратурата, а докато вървяха обсъжданията за измененията на Закона за съдебната власт през лятото той директн заяви, че законодателните промени в държавното обвинение са такива, каквито ги иска главният прокурор. В критична статия в началото на август по повод експулсирането на турския гражданин Абдулах Бююк той обвини правителството и вицепрезидент а в погазване на редица законови и конституционни принципи.При връщането му в съдебната система той получава четвъртият по натовареност състав в районния съд. И от февруари до октомври успява да приключи над 300 дела.Съдийската колегия отказа да обсъди случая през изминалата седмица. Основният аргумент, че съдебният съвет не е контролна инстанция.В дневния ред на колегията е и предложение на петима членове да бъде обявено за недопустимо, че главният прокурор Сотир Цацаров изнася неверни данни за забавени дела в Софийския градски и районен съд.


title: Цачева се отказа да е майка на нацията и обеща да работи с Тръмп (видео)

maintext:
Цецка Цачева и вицеадмирал Пламен Манушев се срещнаха с млади активисти в клуб Перото в София.
Фотограф: Велко Ангелов
Цветан Цветанов, Цецка Цачева и вицеадмирал Пламен Манушевсе срещнаха с младежи в клуб Перото в София.
Фотограф: Велко Ангелов
Кандидатпрезидентската двойка на ГЕРБ Цецка Цачева – Пламен Манушев и председателят на предизборния щаб Цветан Цветанов разговаряха с "млади хора", както беше обявена предизборната среща, в кафе-книжарницата "Перото" в НДК. С тях бяха и депутатът Георг Георгиев, който е лидер на младежката организация на партията, и шефът на групата в Столичния общински съвет Малина Едрева.В 12 часа, когато Цачева, Манушев и сие влязоха в "Перото", "младите хора", вече бяха насядали пред масите на кафе и фреш. Кандидатската двойка и съпартийците им се настаниха на меката мебел на подиума.Цачева взе микрофона, изправи се и заяви, че ще говори човешки, а от обръщението ѝ към "младежите" стана ясно, че това са предимно партийни активисти. Тя каза, че очаква възможно най-неудобните въпроси, но нито един такъв като че ли не ѝ беше зададен до края на срещата. "Мамо, искам да те видя, такава каквато си, а не такава, каквато изглеждаш в студията пред камерите. Бъди себе си, каквато те познавам аз, каквато те познаваме братовчедите", цитира Цачева сина си и благодари на племенницата си Цвети, която беше в публиката. "Приятели, изглеждам ли ви страшен човек? Първо виждате ли в мен дилър? Това не е термин от моя речник", каза Цачева в отговор на предизборния щаб на БСП и кандидатът им Румен Радев, които я нарекли "дилър на страха". После обясни, че като юрист е помагала и давала съвети за сключване на договори, но отрече да е част от задкулисие, което предполагало думата "дилър" и не познавала никой от кръговете на олигархията.Цачева каза, че не може да е майка на нацията, а е майка на своя син, като благодари на премиера Бойко Борисов, който заяви при представянето на кандидатурата й, че страната се нуждае от майка.Цачева помоли "активните хора" да гласуват тази неделя по-рано на балотажа, а младите хора да гласуват въобще. Тя каза също, че не е важно името на следващия президент, а каква ще бъде политиката, която ще следва от него. Цачева заяви, че зад нея стои подкрепата на всички партии от групата на ЕНП. В същото време Радев, според нея, имал неясни аргументи за по-ефективна външна политика със съюзниците ни, но и с други. Цачева заяви, че неин приоритет е членството на страната ни в ЕС и НАТО. "Като президент на България аз ще насърчавам активния диалог, но ще отстоявам националния ни интерес. Трябва да останем в Европа и да продължим да използваме тази солидарност, чрез която се развиват всички населени места в страната. Не е времето да правим завои в нашата политика на Изток или към Евразия", каза Цецка Цачева. Тя обърна внимание на публикации в руските медии за Румен Радев, които са доволни, че проруски кандидат е достигнал до балотаж."За мен няма нищо по-хубаво от пряката демокрация. Народното събрание трябва да се съгласи с волята на над 3 милиона българи. Аз държа на смесената избирателна система, защото съм избирана мажоритарно като народен представител. Подкрепям и задължителното гласуване", каза Цачева за резултатите на референдума и обвини, че БСП са спрели тези промени да бъдат заложени в сегашния Изборен кодекс.Въпросите, които трябваше да бъдат неудобни, се въртяха около това какво ще направи президентът за студентските съвети, малкия бизнес и т.н., на които Цачева отговаряше, че ГЕРБ пише стратегия за младежта, а бизнесът може да се развива у нас с реформирането на съдебната система."Като президент на България ще работя с всички. Да, аз ще работя с г-н Тръмп", каза Цачева, попитана как ще работи с новоизбрания президент на САЩ. Тя добави, че САЩ са съюзник на страната ни и затова ще работи с него. Цачева е убедена че визите ни за САЩ ще паднат, но това според нея ще стане след много работа, а първата стъпка била падането на визите за Канада, което ще се случи с подписването на споразумението за свободна търговия между ЕС и Канада.Пламен Манушев заяви, че за него като военен, войната не е загубена за него, докато врагът не вдигне бялото знаме, а като военнослужещ цял живот е държал на стабилността. "Опонентите ни целят дестабилизация на държавата и предизвикване на предсрочни парламентарни избори. Не може да се отричат политическите партиите, това е демокрацията. Когато няма политически партии, няма кой да носи отговорност. Не може да се говори, че всички в политиката са корумпирани и са част от статуквото. В държавите, в които няма партии, власт има само един човек. Демокрацията е вашата свобода – да учите, да работите навън, да се върнете в България", каза още Пламен Манушев. На въпрос за политиката на българите в чужбина, Манушев се разговори за подвизите на Българската армия през Първата световна война и трябваше да му бъде напомнена темата на разговора. Цачева и Манушев споделиха, че много се вълнуват, като слушат националния химн.Срещата-събрание продължи около час и петнайсет минути и приключи, след като Цветан Цветанов шеговито попита "младите хора" дали не са на работа.


title: Руският министър на икономиката е задържан с $2 млн. подкуп

maintext: Алексей Улюкаев, министър на икономическото развитие на Русия, е задържан по подозрение в изнудване за получаванена подкуп и заплахи към представител на държавния петролен гигант "Роснефт".Според Следствения комитет на Русия той е бил арестуван при контролираното предаване на 2 милиона долара в брой.Той е най-високопоставеният руски държавник, задържан от разпадането на бившия СССР през 1991г. насам.Няколко руски медии цитират свои източници, според които контраразузнаването (ФСБ) е "разработвало" Улюкаев поне от една година насам. С това се е занимавал отделът за вътрешна сигурност на Федералната служба за сигурност. В края на лятото съдът е разрешил и подслушване на телефона на министъра.В официалното съобщение се твърди, че парите са взети във връзка с оценката на министерството, позволяваща на "Роснефт" да купи държавния пакет акции на "Башнефт". През октомври "Роснефт" придоби малко над 50% от "Башнефт" срещу 330 млрд. рубли (около 5 млрд. долара).Действията нито на "Роснефт", нито на "Башнефт", както и самата сделка, не са поставяни под съмнение.Дмитрий Песков, говорителят на президента, заяви, че не знае дали на Владимир Путин е съобщено за ареста. Официалното съобщение бе разпространено в 2:33 тази нощ московско време. По-късно Песков разясни, че президентът е бил в течение на хода на операцията срещу Улюкаев.Няма коментар от премиера Дмитрий Медведев, не е ясно кой ще ръководи министерството при отсъствието на Улюкаев.Сергей Швецов, първи зам.управител на централната банка на Русия, коментира, че съобщенията за наказателно преследване на Улюкаев му звучат абсурдно. "Много уважавам Алексей Валентинович. Той е последният, когото бих заподозрял в нещо подобно. Написаното в медиите изглежда абсурдно. Нищо не е ясно в момента", цитира думите му РИА "Новости".От следствието твърдят, че при задържането Улюкаев "опита да позвъни на покровителите си, но напразно". Не се съобщава с кого точно е искал да разговаря министърът.Министър от правителството на Русия никога не е бил арестуван в новата история на страната. През последните месеци обаче Кремъл провежда продължителна "антикорупционна кампания", в която бяха задържани няколко губернатори, висши служители на Следствения комитет и федерални ръководители, включително зам.-министри.Това е удар по финансово-икономическия блок в правителството. Улюкаев цял живот работи в кабинета и централната банка и е един от малцината останали във властта близки съратници на Егор Гайдар, който проведе болезнените и непопулярни сред руснаците реформи от началото на 90-те години.Като министър Улюкаев поддържаше реформи за намаляване на държавния контрол над икономиката и беше за приватизация, дори при неблагоприятни финансови условия. Министерството му даваше мрачни оценки за състоянието на руската икономика, които почти непрекъснато се раминаваха с доста по-умерените прогнози на министерството на финансите. Неговият екип твърди, че при сегашния икономически модел в близките 20 години Русия я очаква стагнация, а темповете на растеж ще бъдат под средните в света. По думите му страната като цяло вече се е адаптирала към новите външнополитически условия, санкциите и контрасанкциите на Путин.Сагата около "Башнефт" е една от показателните за начина, по който функционира руската държавна машина.Компанията бе собственост на Владимир Евтушенков – един от най-богатите хора на Русия, но той бе арестуван през септември 2014г. По обвинение за пране на пари в особено големи размери. Още тогава се коментираше, че най-вероятно това е натиск върху него да се откаже от петролната компания по схема, позната от ликвидирането на ЮКОС.Няколко месеца по-късно "Башнефт" стана държавна и започна търсенето на кандидат тя да бъде продадена. През октомври 2016г. се състоя "приватизация" - без конкурс (макар че се интересуваха 10 компании) тя бе купена от държавната "Роснефт" и още през юли Улюкаев каза, че купувачът е неподходящ, а през август категорично обяви, че "държавни компании не бива да участват в приватизацията". Месец по-късно той обясни, че има начин "Роснефт" да се третира като недържавен участник, възползвайки се от текст в закона, определящ, че това се прави в името на развитието на фондовия пазар.Путин се дистанцира от схемата като каза че "Може да ви се стори странно, но бях малко удивен от тази подиция на правителството. Но тя е такава и преди всичко това е позиция на финансово-икономическия блок в него".


description: Успехът е от изключително значение, тъй като в момента швейцарецът е на трето място в световната ранглиста, но може да го загуби както от Нишикори, така и от Милош Раонич, който също вече записа победа в английската столица.

title: Нишикори победи Вавринка и даде заявка за третото му място в ранглистата

maintext:
Нишикори ще се опита да завърши годината на трето място в ранглистата
Кей Нишикори започна по отличен начин участието си на заключителния турнир на АТП в Лондон, след като постигна бърза двусетова победа над Стан Вавринка.Японецът спечели с 6:2, 6:3 срещата от група "Джон Макенроу" за малко повече от част игра.Успехът е от изключително значение, тъй като в момента швейцарецът е на трето място в световната ранглиста, но може да го загуби както от петия в класацията Нишикори, така и от четвъртия Милош Раонич, който също вече записа победа в английската столица.По-късно тази вечер в другия мач от потока Анди Мъри ще се изправи срещу Марин Чилич.Днес Нишикори превъзхождаше съперника си по всички показатели, но най-категоричен бе при изпълнение на сервис, като не даде на швейцареца нито една възможност за пробив. Самият той пък спечели подаването на Вавринка три пъти, което се оказа достатъчно за успеха.


title: МВР не казва колко е платено на 700-те полицая, охранявали концерта на Слави Трифонов

maintext:
Концерт - митинга на Слави Трифонов се проведе на Орлов мост на 29 октомври и бе посветен на референдума, иницииран от "Шоуто на Слави"
Фотограф: Георги Кожухаров
Общият брой на служителите на Столичната дирекция на вътрешните работи (СДВР), които са охранявали концерт-митинга на Слави Трифонов на 29 октомври е 754 души. Това се разбира от отговор на запиване на "Дневник" до СДВР.Без ясен отговор остава въпросът колко точно пари е струвала на Столичната полиция охраната. От писмото на Столичната дирекция на МВР се разбира, че положеният от полицаите извънреден труд се основава на вътрешна заповед и подлежи на заплащане съгласно нормативната наредба. "Не е регламентирано отчитане за всяко охранително мероприятие", се посочва още в отговора. Концертът продължи около час и половина. Полицаите обаче бяха на терен часове преди началото му, както и след приключването му.В Закона за МВР е посочено, че за положен извънреден труд, полицейските служители се обезпечават с "допълнителен платен годишен отпуск за работата в работни дни и с възнаграждение за извънреден труд за работата в почивни и празнични дни".Концертът на Трифонов бе в събота, което е почивен ден, по тази причина следва служителите на СДВР да са били компенсирани със заплащане. Отново в закона е посочено, че извънредният труд се заплаща с 50 на сто увеличение върху основното месечно възнаграждение. То зависи от стаж, ранг и други критерии на служителя. Стойността на заплатите на служителите на МВР не е публично известна.За охраната на събитието бяха командировани и служители от други градове на страната СДВР не е сключвала договор за възлагане на охрана с физическо, юридическо лице или с представител на Трифонов или "Шоуто на Слави".Полицейските служители са били на територията на провеждания концерт с цел охрана на обществения ред и недопускане извършването на противообществени прояви, се отбелязва в отговора на СДВР.Концертът предизвика остри реакции в социалните мрежи за и против неговото провеждане и затварянето на ключово за столицата кръстовище. За тях четете тук За резултатите от референдума четете тук Охраната по време на концерта от страна на Столична община се извършвала при всяко такова събитие и не са заплащани извънредни средства за нея. Такава имало при футболни мачове, концерти по Коледа или честване на деня на детето 1 юни например, се разбра от отговор на общината на същите въпроси. Иначе служителите на общината, които са се грижили за охраната са били 70 души.


maintext:
Джонсън се изравни с легендите Ричард Пети и Дейл Ърнхард
Пилотът на "Хендрик моторспорт" Джими Джонсън изравни рекорда за най-много титли в НАСКАР. 41-годишният калифорниец триумфира за седми пъти в сериите "Спринт къп" след победа в последното състезание за сезонa - "Форд ЕкоБуст 400" в Хоумстед, Флорида.
Джонсън постигна изключителен и малко очакван успех във френетично състезание, в което успя да си проправи път от последното до първото място.
Той се завърна на върха след тригодишна пауза и се изравни с легендите Ричард Пети и Дейл Ърнхард, които също имат по седем титли в НАСКАР.
Джонсън спечели на овала в Хоумстед за пръв път в своята кариера. Това беше една от едва четирите писти, на които той никога не беше финиширал пръв.
Jimmie Johnson wins his 7th NASCAR Sprint Cup title, tying Richard Petty and Dale Earnhardt for most all-time. pic.twitter.com/hQtv8wqwni
— SportsCenter (@SportsCenter) November 21, 2016
Тазгодишното състезание също не предполагаше негов успех, след като му се наложи да стартира последен. Той беше изтеглен от стартовата решетка и пратен в бокса, тъй като инспекцията преди надпреварата установи нерегламентирана модификация по неговия "Шевролет".
Така калифорниецът се оказа в най-лошата позиция сред всичките четирима претенденти за титлата. И Карл Едуардс, и Джои Логано, и защитаващият титлата си Кайл Буш изглеждаха много по-близо до успеха в третото издание на шампионата, откакто беше въведена "плейофна система" за последните десет състезания от сезона.
"Сигурен съм, че целият свят си е мислил, че всеки освен мен има шанс да спечели титлата. Не вярвах, че ще имаме шанс да победим. Късметът обаче ни се усмихна и ние успяхме да използваме шанса си", коментира Джонсън след финала.
41-годишният пилот успя да изпревари 34 коли в първите 50 обиколки, но след това прогресът му спря и не се виждаше как ще стигне до първото място.
Едуардс беше в най-предна позиция от четиримата претенденти. Десет обиколки преди края обаче се стигна до рестарт, при който той опита да блокира Логано, удари се в него, завъртя се и след това се разби в предпазните стени.
В мелето пострадаха общо девет коли, а след като автомобилът на Мартин Труекс-младши се запали, бяха развети червените флагове. Състезанието беше подновено след 31-минутно прекъсване, но три обиколки преди края се стигна до нов рестарт.
Джонсън успя да се придвижи до второто място, а тур преди края изпревари Кайл Ларсън за победата. Последната обиколка се оказа и единствената, в която шампионът беше начело.
Логано финишира четвърти, а Буш - шести. В крайното класиране Джонсън завърши с 5040 точки и аванс от три пред Логано, пет пред Буш и 33 пред Едуардс.
I'm back in charge of my social channels again and had to post this one. What a night! pic.twitter.com/dgnk9A50LP
— Jimmie Johnson (@JimmieJohnson) November 21, 2016


description: Вицепремиерът Томислав Дончев обяви, че не е редно да се правят предсрочни парламентарни избори, без да е променено изборното законодателство, най-вече предвид резултатите от референдума.

title: Предсрочните избори трябва да са по нови правила, обяви Томислав Дончев

maintext:
[Пресцентър на ГЕРБ]
Вицепремиерът Томислав Дончев обяви, че не е редно да се правят предсрочни парламентарни избори, без да е променено изборното законодателство, най-вече предвид резултатите от референдума . Коментарът му е, след като гласува в Габрово и е изпратен до медиите от пресцентъра на ГЕРБ."Някой може да го е страх от мажоритарни избори, но народът каза, че иска точно това. Ще бъде цинизъм, ако изборните правила за следващите парламентарни избори не бъдат променени", категоричен беше Дончев.Когато човек е на кръстопът, една крачка встрани може да му промени изцяло посоката на пътя, да се окаже, че не отива там, накъдето е тръгнал или дори, че се връща назад. Очаквам България на кръстопътя, на който се намира, да не обърка посоката, по която върви. Това обяви още Дончев, след като пусна бюлетината си.При журналистически въпрос във връзка със заявката за оставка на правителството Дончев коментира, че политиката не е аритметика. "Политиката е и принципи, и морал, и чест, и достойнство. Ако резултатът не е добър, ние друг път нямаме. Една политическа партия, един човек трябва да си следва принципите, не е важно къде, в управление или в опозиция, по-важно е да не си изменяш на принципите", коментира още Томислав Дончев.